
Mestna občina Novo mesto na podlagi prvega odstavka 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22 in 54/22 – ZUPŠ-1, 114/23, 136/23 – ZIUZDS in 70/25 – ZUTD-I) in 2. točke prvega odstavka 76. člena v povezavi s prvim odstavkom 78. člena Zakona o javnih uslužbencih (Uradni list RS, št. 32/05, v nadaljevanju ZJU-1) objavlja prosto delovno mesto za določen čas, predvidoma do 8. 12. 2027, za čas do vrnitve začasno odsotne javne uslužbenke iz materinskega oziroma starševskega dopusta


VIŠJI SVETOVALEC – OBČINSKI URBANIST
v Službi za urejanje prostora 
v Skupni občinski upravi občin Dolenjske in Bele krajine 


Kandidati, ki se bodo prijavili na prosto delovno mesto, morajo poleg splošnih pogojev, ki jih določajo predpisi s področja delovnega prava, izpolnjevati naslednje pogoje: 

· specializacija po višješolski izobrazbi (prejšnja) ali visokošolska strokovna izobrazba (prejšnja) ali visokošolska strokovna izobrazba (prva bolonjska stopnja) ali visokošolska univerzitetna izobrazba (prva bolonjska stopnja),
· najmanj 5 let delovnih izkušenj,
· [bookmark: _Hlk132354546]strokovni izpit iz upravnega postopka (če ga kandidat nima, ga lahko opravi naknadno), 
· pogoj za občinskega urbanista po zakonu, ki ureja urejanje prostora,
· znanje uradnega jezika, 
· državljanstvo Republike Slovenije,
· ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
· zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti. 

     Želena znanja:
· poznavanje upravnega poslovanja.

Kot delovne izkušnje se šteje delovna doba na delovnem mestu, za katero se zahteva ista raven izobrazbe, in čas pripravništva na isti ravni izobrazbe, ne glede na to, ali je bila pogodba o zaposlitvi sklenjena oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je oseba pridobila z opravljanjem del na delovnem mestu, za katero se zahteva za eno raven nižja izobrazba, razen pripravništva na takem delovnem mestu. Na delovnem mestu, za katero se zahteva raven izobrazbe, ki je v skladu z zakonom, ki ureja slovensko ogrodje kvalifikacij, uvrščena na 10. raven slovenskega ogrodja kvalifikacij, se za delovne izkušnje štejejo tudi delovne izkušnje, ki jih je oseba pridobila z opravljanjem del na delovnem mestu, za katero se zahteva izobrazba, ki je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij. Kot delovne izkušnje se upošteva tudi delo brez sklenjene pogodbe o zaposlitvi na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo s pogodbo o zaposlitvi oziroma z verodostojno listino, iz katerih sta razvidna obdobje opravljanja in zahtevnost dela ter raven izobrazbe, ki se zahteva za opravljanje tega dela. Delovne izkušnje, ki jih je oseba pridobila v času opravljanja poklicne funkcije v državnih organih ali lokalnih skupnostih, se štejejo za delovne izkušnje, ki jih je oseba pridobila z opravljanjem del na delovnem mestu, za katero se zahteva izobrazba, pridobljena po študijskem programu druge stopnje, oziroma izobrazba, ki ustreza ravni izobrazbe, pridobljene po študijskih programih druge stopnje, in je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij.

Zahtevane delovne izkušnje se skrajšajo v primerih določenih v 62. členu Uredbe o notranji organizaciji, sistemizaciji, delovnih mestih in nazivih v organih državne uprave, upravah lokalnih skupnosti in pravosodnih organih (Uradni list RS, št. 107/25 in 1083/26).

Pri izbranem kandidatu se bo preverjalo, ali ima opravljen strokovni izpit iz upravnega postopka. V nasprotnem primeru bo moral izbrani kandidat strokovni izpit iz upravnega postopka v skladu s tretjim odstavkom 31. člena Zakona o splošnem upravnem postopku (Uradni list RS, št. 24/06 – uradno prečiščeno besedilo, 105/06 – ZUS-1, 126/07, 65/08, 8/10, 82/13, 175/20 – ZIUOPDVE, 3/22 – ZDeb in 85/25), opraviti najkasneje v šestih mesecih od sklenitve delovnega razmerja.

Kandidat mora izpolnjevati pogoje za občinskega urbanista v skladu z zakonom, ki ureja urejanje prostora, in sicer je to oseba, ki v skladu s predpisi, ki urejajo arhitekturno in inženirsko dejavnost, izpolnjuje pogoje za pooblaščenega prostorskega načrtovalca, pooblaščenega arhitekta ali pooblaščenega krajinskega arhitekta ali oseba, ki izpolnjuje pogoje iz prvega ali četrtega odstavka 335. člena Zakona o urejanju prostora (ZUreP-3, Uradni list RS, št. 199/21, 18/23 – ZDU-1O, 78/23 – ZUNPEOVE, 95/23 – ZIUOPZP, 23/24, 109/24, 25/25 – odl. US, 75/25 in 14/26).

Opis del in nalog:
· organiziranje medsebojnega sodelovanja ter usklajevanja in sodelovanja z drugimi organi,									
· sodelovanje pri  oblikovanju sistemskih rešitev in drugih najzahtevnejših gradiv z delovnega področja,	
· samostojna priprava zahtevnih analiz, razvojnih projektov, informacij, poročil in drugih zahtevnih gradiv z delovnega področja,
· vodenje in odločanje glede na dana pooblastila v upravnih postopkih,
· opravljanje nalog občinskega urbanista,
· izvajanje predpisanega pisarniškega poslovanja,				
· samostojno opravljanje drugih nalog po navodilu nadrejenega.									
Prijava na razpisano delovno mesto mora vsebovati:

1. življenjepis,
1. izjavo o izpolnjevanju pogojev, ki je priloga te objave.

Strokovna usposobljenost kandidatov se bo presojala na podlagi prijave in priložene dokumentacije, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov. 

Izbrani kandidat bo delo opravljal na uradniškem delovnem mestu višji svetovalec – občinski urbanist brez imenovanja v naziv, pravice oziroma obveznosti pa se mu določijo glede na uradniški naziv višji svetovalec II. 

Z izbranim kandidatom bo sklenjena pogodba o zaposlitvi za določen čas, s polnim delovnim časom, predvidoma do 8. 12. 2027, za čas do vrnitve začasno odsotne javne uslužbenke iz materinskega oziroma starševskega dopusta.

Izbrani kandidat bo delo opravljal v prostorih Skupne občinske uprave občin Dolenjske in Bele krajine oziroma v drugih uradnih prostorih, kjer organ opravlja svoje naloge.

Izhodiščni plačni razred delovnega mesta je 24., katerega vrednost znaša 2.496,95 EUR bruto. Izbrani kandidat bo pravico do osnovne plače v vrednosti 24. plačnega razreda pridobil postopno, v skladu s 3. točko prvega odstavka 101. člena Zakona o skupnih temeljih sistema plač v javnem sektorju (Uradni list RS, št. 95/24 in 12/26 – ZPPJUFT). 

Kandidat vloži prijavo (življenjepis in izjavo) v pisni obliki,  ki jo pošlje na elektronski naslov: mestna.obcina@novomesto.si, in sicer v roku 10 dni po objavi na spletni strani mestu Mestne občine Novo mesto  (https://www.novomesto.si/postopki/uradne-objave/) in Zavodu Republike Slovenije za zaposlovanje, pri čemer veljavnost prijave ni pogojena z varnim elektronskim podpisom. V kolikor kandidat nima možnosti oddaje elektronske vloge jo lahko pošlje na naslov: Mestna občina Novo mesto, Urad za finance in splošne zadeve, Seidlova c. 1, 8000 Novo mesto.

Rok za prijavo kandidatov: 5. 9. 2026 do 23.59.

Kandidati bodo o izbiri/neizbiri pisno obveščeni.

Informacije o izvedbi javnega natečaja daje ga. Nastja Bučar, telefon 07/39 39-242, informacije o delovnem področju daje ga. Brigita Železnik, telefon 07/39 39-230. 



Opomba: V besedilu javnega natečaja uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

				
								Mestna občina Novo mesto







Priloga:
· Izjava o izpolnjevanju pogojev

